Informācija plašsaziņas līdzekļiem

2017. gada 23. novembris

**Notiks starpinstitūciju sadarbībai veltīta konference, strādājot ar ģimenēs veiktiem dzimumnoziegumiem pret bērniem**

**Atzīmējot Eiropas dienu Bērnu aizsardzībai pret seksuālo vardarbību šodien, 23. novembrī, Rīgā notiks konference *“Dzimumnoziegums ģimenē un MĒS”*. Konference veltīta atbildīgo dienestu sadarbības stiprināšanai, strādājot ar dzimumnoziegumā cietušajiem upuriem – bērniem, viņu tuviniekiem, kā arī šo dzimumnoziegumu veicējiem.**

Pasākumā piedalīsies eksperti no Tieslietu ministrijas, Ieslodzījuma vietu pārvaldes, Valsts probācijas dienesta, Valsts policijas un nevalstiskās organizācijas *“Centrs Dardedze”*. Islandes pieredzē, risinot seksuālās vardarbības pret bērnu gadījumus, dalīsies Islandes valdības Bērnu aizsardzības aģentūras ģenerāldirektors *Brāgi Gudbrandsons* un Islandes Bērna mājas vadītāja*Ūlofa Āsta Farestveita***.**

Ar *“Centrs Dardedze”* atbalstu, konferenci 23. novembrī plkst. 9.30 – 13.30 būs **iespējams skatīties tiešraidē** Ieslodzījuma vietu pārvaldes un Valsts probācijas dienesta tīmekļa vietnēs.

Starptautiskā konference *“Dzimumnoziegums ģimenē un MĒS”* tiek organizēta ar Ieslodzījuma vietu pārvaldes (IeVP) Eiropas Sociālā fonda projekta *“Bijušo ieslodzīto integrācija sabiedrībā un darba tirgū”* atbalstu, sadarbībā ar Valsts probācijas dienestu (VPD) un nevalstisko organizāciju *“Centrs Dardedze”*.

*IeVP ESF projekts* “Bijušo ieslodzīto integrācija sabiedrībā un darba tirgū” *(identifikācijas Nr. 9.1.2.0/16/I/001) tiek īstenots sadarbībā ar VPD un Nodarbinātības valsts aģentūru. Projektu 85% apmērā finansē ESF, un 15 % ir valsts budžeta finansējums.*

Informāciju sagatavoja:

Jūlija Ņikitina
Ieslodzījuma vietu pārvaldes
Eiropas Sociālā fonda projekta Nr. 9.1.3.0/16/I/001

*"Resocializācijas sistēmas efektivitātes paaugstināšana"*
informatīvo pasākumu koordinatore un projekta vadītāja

asistente komunikācijas jautājumos
E-pasts: **julija.nikitina@ievp.gov.lv**

Mob. 27027298